L'evidència científica sobre la correlació entre la qualitat de l'aire i la salut és cada vegada més àmplia.
Les dades ens indiquen que la contaminació atmosfèrica és un problema greu en determinats indrets i repercuteix negativament sobre la vida de les persones, en especial dels col·lectius més sensibles, com infants, malalts amb afeccions respiratòries i ancians.
La contaminació acústica i lumínica, sovint oblidades, també són elements clau per a la qualitat de vida.
La inquietud social que desperta aquesta qüestió creix dia a dia.
L'agenda política ha posat finalment el problema de la contaminació atmosfèrica sobre la taula, amb l'impuls de mesures com la implantació de la Zona de baixes emissions a l'àrea metropolitana de Barcelona.
El Departament de Territori i Sostenibilitat, rep una pressió creixent des de diferents àmbits –ciutadania, altres administracions, Sindicatura de Greuges, jutjats... – per impulsar polítiques efectives de millora de la qualitat del medi atmosfèric, que garanteixin la salut de les persones i assegurin el benestar de la població.
Els majors requeriments socials i jurídics no es poden afrontar amb un augment dels recursos, ja que en el moment actual no és factible redimensionar l'estructura de l'administració.
Tanmateix, de ben segur que hi ha múltiples actuacions útils i viables a emprendre.
Per tot això, la unitat de Recerca i Innovació del Departament de Territori i Sostenibilitat, conjuntament amb la Direcció General de Qualitat Ambiental i Canvi Climàtic (DGQACC), impulsen un repte d'innovació en relació a la qualitat de medi atmosfèric.
Un repte d'innovació és una consulta oberta que fa l'organització per donar resposta a un problema, necessitat o oportunitat de caràcter estratègic.
Es planteja per mobilitzar talent i creativitat a la recerca de solucions a un problema complex i difícil de resoldre, com ho és qualitat del medi atmosfèric en el moment d'urgència actual.
El cicle d'innovació és el mètode per afrontar-ne la resolució.
El treball previ de preparació del cicle, que va incloure una reflexió estratègica i diverses reunions d'enfocament del procés en un esquema típic top-down, va desembocar en la definició del repte i els quatre subreptes següents:
Però a partir d'aquí el cicle vol mobilitzar la intel·ligència col·lectiva a la recerca de solucions del repte plantejat en un moviment bottom-up, els objectius del qual són diversos i entrellaçats:
El procés és d'innovació oberta i, per tant, la comunitat d'innovació inclou:
Les fases del procés són les següents:
La presentació oficial del repte va comptar amb la intervenció dels principals implicats en la preparació del procés.
Ara comença la fase de recollida d'idees, formada per la fase d'ideació (llançament d'idees) i la fase de conceptualització (maduració i definició més detallada de les idees que tenen un potencial mínim).
La innovació té forma d'embut, de manera que només generant moltes idees n'apareixen algunes de molt valuoses.
Aquesta fase s'estén fins al 28 d'octubre i es canalitza en línia, mitjançant la plataforma Innovaires on es poden aportar, visualitzar i valorar totes les idees.
Per dinamitzar el procés creatiu i impulsar la generació d'idees, durant els propers dies tindran lloc quatre tallers de creativitat, tres a Barcelona i un a Tarragona.
Us hi podeu inscriure enviant un correu electrònic a [EMAIL].
El calendari del cicle és el següent i acabarà al gener, amb la presentació de les idees guanyadores.
Per saber-ne més: suport Innovaires
Disseny participatiu, Mecanismes col·laboratius, Contaminació atmosfèrica i protecció de l'ambient atmosfèric